6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π.196 της 2/8 Ιαν. 1951 Περί υποχρεωτικής σφραγίσεως και θεωρήσεως των εισιτηρίων των επιχειρήσεων μεταφοράς προσώπων δια πλωτών μέσων και αεροπλάνων. Έχοντες υπ' όψιν την διάταξιν της παρ. 8 του άρθρ. 13 του Α.Ν. 1524/50 "περί καταργήσεως φορολογιών και περί διατάξεών τινων των φόρων ειδών πολυτελείας, καταναλώσεως, κύκλου εργασιών και τελών ψυχαγωγίας" ως ούτος εκυρώθη μεταγενεστέρως, αποφασίζομεν: 1.Από της ισχύος της παρούσης άπασαι αι επιχειρήσεις μεταφοράς προσώπων εν τη χώρα δια πλωτών μέσων και αεροπλάνων, αι υποκείμεναι εις φόρον κύκλου εργασιών, υποχρεούνται όπως προσκομίζωσιν εις τον αρμόδιον Οικον. Έφορον, προ πάσης χρήσεως, τα εισιτήρια μεταφοράς επιβατών, ως και παν έγγραφον εξομοιούμενον προς εισιτήριον, προς σφράγισιν τούτων. 2.Ο Οικον. Έφορος ή ο υπ' αυτού ειδικώς οριζόμενος έτερος υπάλληλος, προβαίνει άνευ αναβολής εις την σφράγισιν των εισιτηρίων, επιθέτων επ' αυτών την σφραγίδα της Υπηρεσίας της Οικονομικής Εφορίας ή ειδικήν τοιαύτην, το σχήμα και τα εμβλήματα της οποίας ορίζονται δι' αποφάσεως του Υπουργού των Οικονομικών. Η επίθεσις της σφραγίδος ενεργείται κατά τοιούτον τρόπον ώστε αύτη να εμφανίζηται ευκρινώς εφ' εκάστου εισιτηρίου. 3.Εις το τέλος εκάστης δέσμης και επί της οπισθίας πλευράς του τελευταίου στελέχους εισιτηρίου ενεργείται θεώρησις υπό του Οικον. Εφόρου περιέχουσα τον αύξοντα αριθμόν των σφραγιζομένων εισιτηρίων, την ημερομηνίαν της θεωρήσεως, την υπογραφήν του Οικον. Εφόρου και την σφραγίδα της υπηρεσίας. Σελ. 122(α) 240-70 4.Εις όσους λιμένας δεν υφίσταται έδρα Οικονομικής Εφορίας, επιτρέπεται όπως, κατόπιν ειδικής εντολής των Οικον. Εφόρων, η σφράγισις και θεώρησις των εισιτηρίων ενεργείται υπό Τελωνειακών Αρχών, αίτινες εις τας περιπτώσεις ταύτας διαβιβάζουσιν απαραιτήτως εις τον αρμόδιον Οικον. ΄Εφορον και εντός των πρώτων δέκα ημερών εκάστου μηνός ενυπόγραφα δελτία περί των διενεργηθεισών κατά τον προηγούμενον μήνα σφραγίσεων, κεχωρισμένως δι' εκάστην μεταφορικήν επιχείρησιν, εμφαίνοντα και τους αύξοντας αριθμούς των σφραγισθέντων εισιτηρίων. 5.Ο Οικον. Έφορος ή η Τελωνειακή Αρχή άμα τη σφραγίσει των εισιτηρίων καταχωρεί ταύτα εις ειδικόν βιβλίον κατ' αύξοντα αριθμόν και κατά κατηγορίας εισιτηρίων. 6.Οι Οικονομικοί Έφοροι της περιφερείας ένθα κείνται τα υποκαταστήματα ή πρακτορεία της επιχειρήσεως οφείλουσι να αποστέλλωσι κανονικώς εις τον Οικονομικόν Έφορον της περιφερείας της έδρας της επιχειρήσεως, όστις είναι κατά νόμον αρμόδιος δια την επιβολήν του φόρου επί του συνόλου των ακαθαρίστων ήδη εσόδων (Κεντρικού, Υποκαταστημάτων και Πρακτορείων), κατάστασιν εμφαίνουσαν τους αύξοντας αριθμούς των σφραγισθέντων εισιτηρίων κατά κατηγορίας και κεχωρισμένως δι' εκάστην μεταφορικήν επιχείρησιν. 7.Η ισχύς της παρούσης άρχεται από 1 Φεβρ. 1951. 28.Α.ζ.6 Τέλη εισιτηρίων και κομίστρων 